**One Child One Knowledge : One child OK**

**ชื่อผลงาน แฮนด์บอลเพื่อความเป็นเลิศ**

**โดย นางสาวชมพูนุช อ่อนนนท์ นักเรียนชั้นมัธยมศึกษาปีที่ 6 โรงเรียนมัธยมวัดเขาสุกิม**

**หลักการและความสำคัญ**

“หนึ่งนักเรียน หนึ่งความรู้” ของโรงเรียนมัธยมวัดเขาสุกิมเป็นกิจกรรมที่สนับสนุนให้นักเรียนทำงานเป็น มีความรับผิดชอบต่อหน้าที่ที่ได้รับมอบหมาย นโยบายของกระทรวงศึกษาธิการที่ให้มีการปฏิรูปการศึกษา โรงเรียนจึงจัดกิจกรรมพัฒนาผู้เรียนให้มีความรู้และทักษะทั้ง 2 ด้านไปพร้อมกัน **“One Child OK”** จึงเป็นกลยุทธ์ของโรงเรียนที่ส่งเสริมและพัฒนาผู้เรียนในด้านวิธีปฏิบัติให้เป็นเลิศในด้านกีฬากลุ่มสาระสุขศึกษาและพลศึกษา

**วัตถุประสงค์และเป้าหมายของการดำเนินการ**

 1) เพื่อส่งเสริมศักยภาพนักเรียนที่มีความสามารถพิเศษให้ได้รับโอกาสก้าวไปสู่อนาคตที่ดี

 2) เพื่อให้นักเรียนใช้เวลาว่างให้เกิดประโยชน์พร้อมทั้งสร้างความภาคภูมิใจและชื่อเสียงแก่ตนเองสังคมและประเทศ

**ขั้นตอนการดำเนินงาน**

 1) พัฒนาศักยภาพนักเรียนให้เกิดทักษะที่คงทน มีการจัดตารางการฝึกซ้อมอย่างสม่ำเสมอ

 2) นักเรียนมีการประเมินตนเองว่าศักยภาพดีขึ้นหรือไม่

 3) ฝึกทักษะโดยการเรียนรู้จากผู้อื่นเพื่อแลกเปลี่ยนเทคนิคต่างๆซึ่งกันและกัน

 4) ทดสอบเป็นระยะ ๆ พร้อมทั้งรับคำแนะนำจากครูผู้ฝึกสอน

 5) ฝึกซ้อมร่วมกับผู้อื่นเพื่อดูมาตรฐานของตนเองและเข้าร่วมการแข่งขันกับหน่วยต่าง ๆ

**ผลการดำเนินงาน/ประโยชน์ที่ได้รับ**

ได้รับรางวัลจากการประกวดแข่งขัน รู้จักใช้เวลาว่างให้เกิดประโยชน์ และสร้างชื่อเสียงให้แก่ตนเองสังคมและประเทศ

**ปัจจัยความสำเร็จ**

 1) การมีระเบียบวินัยและความตั้งใจในการฝึกซ้อม

 2) ได้รับการสนับสนุนจากชมรมศิษย์เก่าและผู้ปกครองโรงเรียนมัธยมวัดเขาสุกิม ส่งเสริมให้มีการแข่งขันในโอกาสต่างๆ

**บทเรียนที่ได้รับ**

 การได้รับคุณลักษณะอันพึงประสงค์ เป็นผู้มีความรับผิดชอบ มีระเบียบวินัย มีความกตัญญูกตเวที

**การเผยแพร่/ การได้รับการยอมรับ/รางวัลที่ได้รับ**

 เกียรติบัตร ถ้วยรางวัล เหรียญรางวัล ภาพประกอบ

1) รางวัลรองชนะเลิศอันดับ 2 การแข่งขันกีฬาแฮนด์บอลชายหาด รุ่น 16 ปีหญิง ในการแข่งขันกีฬาแฮนด์บอลชิง ชนะเลิศ**แห่งประเทศไทย** ปี 2559 ครั้งที่ 13 ชิงถ้วยพระราชทานสมเด็จพระเทพรัตนราชสุดาฯสยามบรมราชกุมารี

2) รางวัลเหรียญทองแดง กีฬาแฮนด์บอลชายหาด กีฬาเยาวชนแห่งชาติ ครั้งที่ 33 ชุมพร-ระนองเกมส์ ปี 2560

3) ชนะเลิศการแข่งขันและได้รับรางวัลนักกีฬายอดเยี่ยมกีฬาแฮนด์บอลชิงแชมป์จังหวัดจันทบุรี ประจำปีงบประมาณ 2557-2562 ในรุ่น15 ปี และ18 ปี หญิง ต่อเนื่อง 6 ปีซ้อน

4) ชนะเลิศแฮนด์บอลในร่ม ประเภททีมหญิง การแข่งขันกีฬาระหว่างโรงเรียนส่วนภูมิภาค จังหวัดจันทบุรี ประจำปี 2559-2562 ต่อเนื่อง 4 ปีซ้อน

5) รางวัลชนะเลิศ การแข่งขันกีฬาแฮนด์บอลชายหาด รุ่นอายุไม่เกิน 18 ปีหญิง รายการแข่งขันกีฬาแฮนด์บอลชายหาดชิงชนะเลิศ**แห่งประเทศไทย** ประจำปี 2562

6) รางวัลเหรียญทองแดง กีฬาแฮนด์บอลชายหาด กีฬาเยาวชนแห่งชาติ ครั้งที่ 35 บุรีรัมย์เกมส์ ปี 2562

7) ได้รับรางวัลรองชนะเลิศอันดับหนึ่งการประกวดแข่งขันนวัตกรรมวิทยาศาสตร์รุ่นเยาว์ ระดับมัธยมศึกษาตอนปลายเนื่องในงานสัปดาห์วิทยาศาสตร์แห่งชาติ ส่วนภูมิภาคประจำปี 2562